Bolesti po extrakcii osmičky: Je normálne trpieť aj týždeň po zákroku?
Som 8 dni po chirurgickej a zložitejšej extrakcii osmičky. Včera mi vyberali stehy a doktor povedal, že je rana pekná a hojí sa dobre. Avšak stále bez analgetík neviem fungovať. Musím si dať Flector ráno a fungujem bez bolesti celý deň. Vyplachujem repikom + Curasept. Sú tietk bolesti este nomálne?
Dobrý deň,
ďakujeme za Vašu otázku.
Pokiaľ lekár usúdil optimálne hojenie, bolesť zuba 8 dní po extrakcii nie je vylúčená. Rana sa stále hojí (úplne vyliečenie môže trvať až niekoľko týždňov) a tak môže spôsobovať citlivosť.
Ak by však bolesť časom neustupovala alebo sa zhoršovala, prípadne sa pridružia ďalšie problémy (ako opuch, horúčka, hnis), bezodkladne sa obráťte na Vášho zubného lekára.
Prajem skoré zotavenie.
S pozdravom
PharmDr. Veronika Kiabová